Atudiaethau achos MATh.  Sut fyddech chi’n cefnogi’r dysgwyr sydd  yn cael eu crybwyll islaw?
Astudiaeth Achos A
Mewn un dosbarth, roeddwn yn dysgu fel cynorthwyydd dosbarth ac fe fyddai Fiona yn dod ataf i yn hytrach na’r athrawes ddosbarth. Cynigais iddi efallai y byddai’n dymuno gofyn i’r athrawes ddosbarth am broblem penodol, ond fe ymatebodd gan ddweud ‘Mae’n well gennyf ddod atoch chi, nid yw Mrs C yn hoffi fi’. Dyw hynny ddim yn wir.  Roedd Mrs C yn hoff iawn o Fiona.  Roedd hi’n teimlo oherwydd bod Fiona o flaen y dosbarth yn ei gwaith ac am ei bod yn gallu gweithio’n dda yn annibynnol, roedd hi’n well gadael iddi gario mlaen gyda’i gwaith ar ei phen ei hun. O safbwynt Mrs C, roedd hyn yn ganmoliaeth, roedd Fiona yn weithwraig da ac yn gallu cael ei ymddiried i weithio yn annibynnol. Ond o safbwynt Fiona gwrthodiad gan yr athrawes oedd hyn, ac roedd hi’n teimlo ei bod yn cael ei anwybyddu oherwydd nad oedd yr athrawes yn ei hoffi.

Astudiaeth Achos B
Roedd Marc yn amryddawn ‘all rounder’ yn ysgol. Nid yn unig y ffaith taw ef oedd y gorau yn ei waith ysgol, roedd e hefyd yn rhagorol mewn chwaraeon a drama.  O ganlyniad roedd Marc yn cael ei gynnwys ym mhopeth, fe oedd golygydd papur newydd yr ysgol, roedd e’n chwarae i dîm pêl droed yr ysgol, roedd e’n cymryd rhan yn sioe Nadolig yr ysgol, roedd e wastad yn cael ei ofyn i fod yn aelod o dîm croesawu ymwelwyr ac roedd e’n cyfrannu’n aml i’r gwasanaethau ysgol.  Un diwrnod fe aeth ei fam i’r ysgol i ddweud fod Marc yn fwy ‘moody’ adref a doedd e ddim yn gysgu’n dda.  Roedd e’n gyndyn i fynd i’r ysgol ac roedd hi’n poeni’n fawr amdano.  Wedi ychydig o ymchwil trylwyr, canfuwyd fod Marc yn cael ei gorlwytho gyda cheisiadau i gynrychioli’r ysgol a doedd e ddim yn gwybod sut i ddweud ‘na’.  Doedd e ddim yn gwybod at beth i ddweud ‘na’.  Roedd e’n mwynhau popeth yn unigol, ond roedd y cyfan yn ormod.  Er i’w ymddygiad yn yr ysgol barhau i fod yn enghreifftiol roedd ei rwystredigaethau a’u ofidion wedi amlygu adref.

Astudiaeth Achos C Nid yw’r dysgwr isod yn MATh yn ysgrifenedig yn Saesneg, ond mae’r modd rydyn ni’n trefnu’r dosbarth yn gallu danfon negeseuon i’r plant...

Roedd yr ysgol yn cael ei arolygu. Cafodd un dosbarth blwyddyn 5 eu gosod i grwpiau yn ôl eu gallu yn ysgrifenedig yn Saesneg.  Roedd y plant yn gweithio ar adeiladu brawddegau ar y diwrnod roedd y dosbarth yn cael ei arsylwi gan yr arolygwr.  Eisteddodd yr arolygwr gyda’r grŵp gwyrdd, drws nesaf i Sian, wrth iddo gymryd nodiadau, fe ddangosodd Sian ddiddordeb yn yr hyn roedd yr arolygwr yn ysgrifennu ac ymhen hir a hwyr fe bwysodd drosodd a gofynnodd ‘beth y’ch chi’n gwneud?’ Ymatebodd yr arolygwr gan ddweud ei fod yn cymryd nodiadau o’r hyn oedd yn digwydd yn y dosbarth. Ystyriodd Sian hyn am ychydig, ac yna gofynnodd ‘ydych chi’n gosod prif lythrennau ac atalnod llawn?’ ‘Ydw’ atebodd yr arolygwr.  Ar y pwynt yma, fe bwysodd Sian drosodd eilwaith gan sibrwd ‘chi yn y grŵp anghywir felly, dylech chi fod draw fyna gyda’r grŵp coch’. 

